Իլյա Ավերբուխ

**Իլյա Ավերբուխ** (, ), խորհրդային և ռուս գեղասահորդ։ Ռուսաստանի սպորտի վաստակավոր վարպետ։ Պարգևատրվել է Բարեկամության շքանշանով (2003); Սպորտային կարիերայի ավարտից հետո՝ ձեռնարկատեր, սեփական սառցե շոուի պրոդյուսեր, գեղասահքում՝ խորեոգրաֆ։

Իրինա Լոբաչովայի հետ՝ Սոլթ Լեյք Սիթիում կայացած օլիմպիական խաղերի արծաթե մեդալակիր, 2002 թվականի Աշխարհի չեմպիոն, 2003 թվականի Եվրոպայի չեմպիոն, Գրան-Պրի-2003 թվականի չեմպիոնական սերիայի եզրափակչի հաղթող, Ռուսաստանի չեմպիոն (1997, 2000-2002):

Մարինա Անիսինայի հետ՝ Պատանիների միջև աշխարհի կրկնակի չեմպիոն (1990 և 1992 թվականներ)։

Ավարտել է Մոսկվայի ֆիզիկական կուլտուրայի պետական ակադեմիան։

2014 թվականի ձմեռային օլիմպիական խաղերում ռուսական թիմի ջահակիր էր։

## Կենսագրություն
#### Սպորտային կարիերա

Ավերբուխի առաջին մարզիչը Ժաննա Գրոմովան էր, իսկ հետագայում՝ Նատալյա Լինիչուկը և Գեննադի Կարպոնոսովը։ Իլյա Ավերբուխը Մարինա Անիսինայի հետ երկու անգամ դարձել է աշխարհի չեմպիոն պատանիների միջև (1990 և 1992 թվականներին), իսկ հետո սիրահարվել է Իրինա Լոբաչովային, ով սահում էր նրա հետ նույն խմբում, բայց ուրիշ զուգընկերոջ հետ։ Նրանք միասին սկսել են սահել 1992 թ. և ամուսնացել են 1995 թվականին։ 1995 թվականին նրանք տեղափոխվել են ԱՄՆ, որտեղ ապրել և մարզվել են մինչև 2002 թվականի օլիմպիադան։ 1998 թվականին հաջող դեբյուտ ունեցան Ձմեռային օլիմպիական խաղերում։ 2001-2002 թթ. մրցաշրջանում զույգը Իրինայի ծնկի վնասվածքի պատճառով բաց թողեց Գրան-Պրիի բոլոր փուլերը։ Վնասվածքը Իրինան ստացել էր 2001 թվականի սեպտեմբերին՝ մարզումների ժամանակ։

2002 թվականի փետրվարին Սոլթ Լեյք Սիթիում (ԱՄՆ) կայացած օլիպիական խաղերում դարձել է արծաթե մեդալակիր, ինչպես նաև հաղթել Աշխարհի առաջնությունում։

Զույգը սիրողական սպորտաձևում մնաց ևս մեկ մրցաշրջան, հաղթեց Եվրոպայի առաջնությունում և դարձավ երկրորդը Աշխարհի առաջնությունում։

#### Սպորտից հետո
Ավարտելով սիրողական կարիերան՝ Ավերբուխը և Լոբաչովան որոշեցին Արևմուտքում պրոֆեսիոնալ սպորտաձևում հանդես չգալ։ Նրանք վերադարձան Ռուսաստան։

2004 թվականին նա կազմակերպել է իր սեփական սառցե շոուն՝ «Սառցե սիմֆոնիա» նախագիծը՝ թատերական սառցե ներկայացումներ՝ գեղասահքի համաշխարհային աստղերի, օլիմպիական, աշխարհի և Եվրոպայի չեմպիոնների մասնակցությամբ։ Ընկերությունը զբաղվում էր այնպիսի միջոցառումների կազմակերպմամբ, ինչպիսիք են «Ռուսաստանը սպասում է» շոու-տուրը, «Իտալական կառնավալ», 2006 թվականին Ալեքսանդր Գորշկովի «Եվ ընդմիշտ երաժշտություն է հնչում...» հոբելյանական շոուն, 2007 թվականին Տատյանա Տարասովայի 60-ամյակին նվիրված հոբելյանական շոուն։

մինի|աջից|Սառցե ներկայացում «Մեծ քաղաքի կրակները»

«Սառցե սիմֆոնիա» ընկերությունը Առաջին ալիք (Ռուսաստան)ի հետ համագործակցությամբ հանդիսատեսին ներկայացրեց մի շոու, որտեղ Ավերբուխը հանդես եկավ որպես ռեժիսոր, խորեոգրաֆ-բեմադրիչ և պրոդյուսեր։

* 2004՝ սառցե շոու «Միասին և ընդմիշտ»
* 2005՝ սառցե շոու «Լեռնագնացություն»
* 2006՝ «Աստղերը սառույցի վրա»
* 2006՝ Ալեքսանդր Գորշկովի «Եվ ընդմիշտ երաժշտություն է հնչում...» հոբելյանական շոուն
* 2006՝ «Ռուսաստանը սպասում է» շոու
* 2006՝ մանկական սառցե ներկայացում՝ «Երբ զանգերը 12-ն են զարկում»
* 2007՝ հեռուստապրոեկտ «Սառցե շրջան»
* 2007՝ սառցե շոու «Քնած գեղեցկուհին»
* 2007՝ սառցե շոու Սինգապուրում
* 2007՝ համառուսական մրցանակ «Հախճապակե սառույց»
* 2007՝ Հոբելյանական շոու «Տատյանա Տարասովան և նրա սաները»
* 2007՝ շոու՝ երկու մայրաքաղաքները՝ Մոսկվա և Սանկտ Պետերբուրգ
* 2008՝ հեռուստապրոեկտ «Սառցե շրջան-2»
* 2008՝ համառուսական մրցանակ «Հախճապակե սառույց»
* 2009՝ հեռուստապրոեկտ «Սառցե շրջան. գլոբալ տաքացում»
* 2009՝ համառուսական մրցանակ «Հախճապակե սառույց»
* 2009՝ հոբելյանական շոու «Իրինա Ռոդնինայի մեծ հաղթանակները»
* 2010՝ սառցե ներկայացում «Մեծ քաղաքի կրակները»
* 2010՝ հեռուստապրոեկտ «Սառույց ևւ կրակ»
* 2010՝ համառուսական մրցանակ «Հախճապակե սառույց»
* 2011՝ հեռուստապրոեկտ «Բոլերո»
* 2011՝ հոբելյանական շոու «Թամարա Մոսկվինայի հաղթանակները»
* 2012՝ մանկական սառցե ներկայացում «Գանձերի կղզու գաղտնիքները»
* 2012՝ հեռուստապրոեկտ «Սառցե շրջան. պրոֆեսիոնալների գավաթը»
* 2013՝ մանկական սառցե ներկայացում «Մորոզկո»
* 2013՝ հեռուստապրոեկտ «Սառցե շրջան. նոր մրցաշրջան»
* 2013՝ «Քառյակի սիրտը» շրջագայությունը
* 2013՝ գալա շոու «Տարին մինչև Սոչի-2014 խաղերը»
* 2014՝ մանկական սառցե ներկայացում «Մայրիկ»
* 2014՝ Սոչի -2014 օլիմպիական խաղերի բացման հանդիսավոր արարողությունը, «Կոսմոս» բլոկ
* 2015՝ մանկական սառցե ներկայացում «Կառլսոն»
* 2015՝ հեռուստապրոեկտ «Պարիր»
* 2015՝ սառցե ներկայացում «Կարմեն»
* 2016՝ մարմնամարզական շոու «Սպորտի լեգենդները»
* 2016՝ հեռուստապրոեկտ «Սառցե շրջան. նոր մրցաշրջան»
* 2016՝ մանկական սառցե ներկայացում «Նոր Բրեմենյան երաժիշտները»
* 2016՝ Իլյա Ավերբուխի դրայվ շոու ««Բուրատինոն» «ՈՒրբանտինո» պարկում»
* 2016՝ Աշխարհի հոկեյի առաջնության բացումը Մոսկվայում
* 2016՝ Աշխարհի հոկեյի առաջնության բացումը Ուլյանովսկում
* 2017՝ մանկական սառցե ներկայացում «Շչելկունչիկը և Մկների թագավորը»
* 2017՝ Տատյանա Տարասովայի հոբելյանական շոու «ՏԱՐԱՍՈՎԱ 7.0»
* 2017՝ սառցե դրամատիկական ներկայացում «Ռոմեո և Ջուլյետտա»
* 2017՝ Ուլյանովսկում ազգային սպորտի փառատոնի բացման արարողությունը
* 2018՝ մանկական սառցե ներկայացում «Ալիսան հրաշքների աշխարհում»
* 2018՝ Բասկետբոլային շոու «Գոմելսկի 90»
* 2018՝ Խնայողական բանկային խաղեր-2018-ի բացման արարողություն

2010 թվականին տեղի ունեցավ առաջին օրիգինալ սառույցի վրա ռուսական մյուզիքլի՝ «Մեծ քաղաքի կրակները» պրեմիերան (բեմադրող ռեժիսոր՝ Իլյա Ավերբուխ), որի շրջագայությունները տեղի ունեցան ամառային օլիմպիական քաղաք Լոնդոն-2012-ում։ 2013 թվականին տեղի ունեցավ «Տարին մինչև Սոչի-2014 խաղերը» գալա շոուն, իսկ 2014 թվականին Իլյա Ավերբուխին է վստահվում XXII ձմեռային օլիմպիական խաղերի բլոկներից մեկի բացման արարողության ստեղծումը։ 2015 թվականին Սոչիում «Այսբերգ»-ում հանդիսատեսին ներկայացվեց «Կարմեն» սառցե ներկայացումը, որից հետո ռեժիսորը սկսեց աշխատել մի նոր լայնամասշտաբ նախագծի վրա՝ «Ռոմեո և Ջուլյետտա» սառցե դրամատիկական ներկայացման, որի պրեմիերան կայացավ Սոչիում 2017 թվականի հուլիսին։

2018 թվականի նախագահական ընտրությունների ժամանակ նա Վլադիմիր Պուտինի վստահված անձն էր։

2018 թվականի ապրիլի 1-ից մինչև մայիս՝ պրոդյուսեր, ժյուրիի անդամ և Առաջին ալիքում (Ռուսաստան) «Սառցե շրջան. երեխաներ» հեռուստապրոեկտի թիմի մարզիչ։

## Անձնական կյանք
Ծնողները՝ ձեռնարկատեր Իզյասլավ Նաումովիչ Ավերբուխ և մանկավարժ Յուլյա Մարկովնա Բուրդո (ծնվ.՝ 1949 թ.): Եղբայրը՝ Դանիիլ Ավերբուխ՝ (ծնվ.՝ 1990 թ.)՝ սուսերամարտի (վարժասուսեր) Եվրոպայի չեմպիոն կադետների մեջ։

1995 թվականից մինչև 2007 թվականն ամուսնացած է եղել իր զուգընկերուհու՝ Իրինա Լոբաչովայի հետ (ծնվ.՝ 18.02.1973): Նրանք որդի ունեն՝ Մարտինը (ծնվ.՝ 2004 թ.):

## Ֆիլմագրություն
### Դերերը կինոյում

* 2004՝ «Դաժանների ժամանակը»՝ Իլյա Գավրիլով, ժուռնալիստ
* 2005՝ «Գիշերը Disco ոճով»՝ պատանին սառույցի վրա
* 2008՝ «Տաք սառույցը»՝ խաղում է ինքն իրեն
* 2012՝ «Դպրոցից հետո»՝ Իլյա Ավերբուխի վարորդը

### Մասնակցությունը ֆիլմերում
* 2010՝ Ալեքսանդր Ժուլին՝ «Դիմացկուն անագե զինվորը»
* 2011՝ Ալեքսեյ Յագուդին՝ «Մեկ ցավի խրոնիկան» («Սկսել սկզբից» փուլը)
* 2012՝ «Իմ սիրտը սառույցից չի»

### Պրոդյուսեր
* 2008՝ «Տաք սառույց»

## Պարգևներ և կոչումներ
#### Պետական պարգևներ

*Բարեկամության շքանշանի ասպետ (2003)՝ ֆիզիկական կուլտուրայի և սպորտի զարգացման գործում ունեցած մեծ ավանդի համար, 2002 թ. Սոլթ Լեյք Սիթիի XIX օլիմպիադայի խաղերում սպորտային մեծ նվաճումների համար

#### Հասարակական պարգևներ
*«Տարվա ռուս» ազգային մրցանակի դափնեկիր (2008)
*Հեռուստատեսության արվեստի բնագավառում ամենաբարձր նվաճումների համար TEFI-2008 ազգային հեռուստատեսության մրցանակի դափնեկիր (տրված է «Ռուսական հեռուստատեսության ակադեմիա» հիմնադրամի կողմից) «Ժամանցային ծրագիր. խաղ» անվանակարգում «Սառցե շրջանի» համար (2008 թվական)
*Ըստ GQ ամսագրի «Տարվա մարդ» (2007)
*Օլեգ Յանկովսկու անվան մրցանակի դափնեկիր «Ստեղծագործական բացահայտում» (2015)

### Սպորտային ձեռքբերումներ
* Ի. Լոբաչովայի հետ

* Մ. Անիսինայի հետ

## Ծանոթագրություններ

Կատեգորիա:Աշխարհի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս գեղասահորդներ
Կատեգորիա:Ռուս խորեոգրաֆներ
Կատեգորիա:Ռուս պրոդյուսերներ
Կատեգորիա:Ռուսաստանի սպորտի վաստակավոր վարպետներ
Կատեգորիա:ՏԷՖԻ մրցանակի դափնեկիրներ